cyanic-selkie/wikianc huggingface dataset:
Pokke
Die siekte is gekenmerk deur etterpuisies of -swere oor die hele liggaam.
Uitbrekings van pokke aan die Kaap in die agttiende eeu het soveel mense van die Khoikhoi gedood dat hul volkskultuur verwoes en hulle in die sogenaamde Kleurlingbevolking opgeneem is.
Geleerdes reken dat pokke deur beeste na mense oorgedra is. Dit was nadat die mens begin het om die bees mak te maak.
Pokke, of variola major, is een van die gevaarlikste en besmetlikste virussiektes wat vroeër baie slagoffers geëis het, maar wat tans as gevolg van inenting en ander maatreëls as uitgeroei beskou word. Pokke (variola major) ressorteer onder die besmetlike siektes. Wanneer 'n geneesheer vermoed dat 'n pasiënt pokke onder lede het, word hy volgens wet verplig om die geval by die Departement van Gesondheid aan te meld. Die siekte word deur 'n virus veroorsaak.
Na 'n inkubasietydperk (tydperk tussen die opdoen van die besmetting en die werklike uitbreek van die siekte) van gewoonlik 10 tot 15 dae begin die siekte skielik met 'n hoë koors en koue rillings, hoof- en spierpyne, ernstige siektegevoel en soms met 'n uitslag wat soos masels en dan weer soos skarlakenkoors lyk. Na ongeveer 3 tot 4 dae daal die pasiënt se koors en voel hy heelwat beter.
Terselfdertyd ontstaan 'n growwe uitslag op die vel wat baie gou die vorm van blasies aanneem. Aanvanklik is die blasies met ŉ helder vog gevul, maar ongeveer die sesde dag verander die vog in etter. Tydens die verettering styg die pasiënt se temperatuur weer. Gedurende die herstelperiode droog die blasies op en vorm 'n kors. In die daaropvolgende weke val die korse (rowe) af en raak die kenmerkende littekens (pokdalige holtes in die vel) sigbaar.
Aardalkalimetaal
Die aardalkalimetale is die reeks elemente in Groep 2 (IUPAC-nommer) van die periodieke tabel: berillium, magnesium, kalsium, stronsium, barium en radium (wat nie altyd as sulks beskou word nie vanweë hul baie kort halfleeftyd).
Die elemente in die groep stem met mekaar ooreen ten opsigte van hulle elektronkonfigurasie [X]ns2, waar [X] 'n edelgas verteenwoordig. Die twee elektrone in die buitenste s-subskil kan die atoom maklik verlaat en daarom vorm die aardalkalimetale katione met 'n dubbele lading.
Alle elemente uit die groep is onedele metale en die oksiede is basisse. Die sterkte van die M(OH)2 basis neem toe van bo na onder in die kolom. Die soute los oor die algemeen minder goed op in water as die soute van die alkalimetale, maar die oplosbaarheid is egter oor die algemeen nog redelik goed.
Pokke
'n Engelse geneesheer, Edward Jenner (1749-1823), het 'n belangrike bydrae gelewer tot die inentingspraktyk ten opsigte van pokke. Terwyl hy nog 'n student was, het Jenner reeds tot die besef begin kom dat boeremeisies wat koeipokkies opgedoen het (waarvan hulle byna altyd herstel het), nooit pokke opdoen nie. Jenner was oortuig daarvan dat koeipokkies maar net 'n gewysigde vorm van pokke was en dat mense wat hierdie siekte voorheen gehad het, die een of ander vorm van immuniteit teen die gevreesde pokke besit het. Jenner se kans het op 14 Mei 1796 gekom.
Aardalkalimetaal
Die aardalkalimetale is silwerkleuringe-, sagte-, lae digtheid metale, wat geredelik met halagene reageer om ioniese soute te vorm. Die elemente reageer ook soos die alkalimetale met water (nie heeltemal so vinnig nie) om sterk alkaliese hidroksiede te vorm.
Die aardalkalimetale kry hulle naam na aanleiding van hulle oksiede, die aardalkali's, waarvan die outydse name berillia, magnesia, kalk, strontia en baryta was. "Aarde" is ’n ou term wat vroeë wetenskaplikes vir niemetaalstowwe gebruik het wat wateronoplosbaar en verhittingsbestand is – eienskappe wat ook hierdie oksiede het. Die besef dat hierdie aardes nie elemente was nie, maar verbindings, word toegeskryf aan die chemikus Antoine Lavoisier. In sy Traité Élémentaire de Chimie (Elemente van Chemie) van 1789 het hy hulle Substances simples salifiables terreuses, of soutvormende aardelemente, genoem. Later het hy voorgestel dat die aardalkali's metaaloksiede kan wees, maar het erken dat dit blote bespiegeling was. In 1808 word Humphry Davy die eerste persoon wat voorbeelde van die metale verkry deur die elektrolise van hulle gesmelte soute.
Pokke
'n Melkmeisie, Sarah Nelmes, het koeipokkies aan haar hand opgedoen terwyl sy 'n koei gemelk het. Jenner het van die rowe op die meisie se hand afgetrek en ŉ gesonde seun, James Phipps, daarmee ingeënt. Die seun is later met pokkekieme ingespuit, waarna dit duidelik geword het dat hy volkome immuun daarteen was. Jenner het sodoende bewys dat inenting met die koeipokvirus algehele beskerming teen pokke kon gee. Die inentings wat toegedien word, bied vir 3 tot 7 jaar volledige immuniteit teen pokke.
Steve Levitt (akteur)
Steve Levitt (gebore 29 Februarie 1960) is 'n Amerikaanse akteur. Hy is bekend vir sy rolle in die rolprent Airplane II: The Sequel (1982) en in die televisiereeks CBS Summer Playhouse (1987).
Pokke
Afgesien van 'n eerste inenting op 'n jeugdige leeftyd is herinentings op vasgestelde daaropvolgende tye ook nodig. Die inenting geskied meestal deur die aanwending van die pokke-entstof op twee oppervlakkige snye in die vel (meestal op die boarm). Die inenting word as geslaag beskou indien daar op minstens een van die twee plekke 'n duidelike pok ontwikkel. Na genesing hiervan bly daar altyd 'n litteken oor. Die kwessie van kinderinenting was vir geruime tyd 'n onderwerp van bespreking. Inenting teen pokke is in 1919 in die hele Suid-Afrika verpligtend gemaak kragtens die Openbare Gesondheidswet.
Algemene afdwinging is egter feitlik onmoontlik gemaak deur sterk weerstand van sekere geloofsgroepe. Die toestand is egter taamlik verbeter deur die Wysigingswet Nr. 15 van 1928. Hierdie wet het wel toegelaat dat persone met ware geloofsbesware vrygestel word, maar dit het alle ontduiking om onbenullige redes effektief teengewerk. Vrystelling was toe slegs toegestaan op godsdienstige gronde indien die ouers binne 6 maande na die geboorte daarom aansoek gedoen het of as 'n immigrant vrystelling gevra het binne 6 maande nadat hy die land binnegekom het.
Distriksgeneeshere en gesondheidsklinieke het inenting teen pokke kosteloos gedoen. Feitlik geen gevalle van pokke kom vandag nog in Suid-Afrika of in die res van die wêreld voor en derhalwe is die gevreesde siekte vir die meeste mense maar net 'n naam van iets wat hulle nie ken of nog nooit gesien het nie. Tot 150 jaar gelede was pokke egter een van die mees gevreesde siektes in Europa en aan die begin van die 18e eeu het omtrent 'n halfmiljoen mense jaarliks in Europa aan pokke gesterf en nog veel meer in Asië en Afrika.
Ook in Suid-Afrika het pokke-epidemies duisende lewens gee is. Die siekte het saam met die eerste Blanke nedersetters die land binnegekom en veral groot verwoesting gesaai onder die Khoi. Hele Khoi-stam het uitgesterf sonder dat 'n enkele persoon oorgebly het. In 1755 is die Kaap deur 'n baie ernstige pokke-epidemie getref. Feitlik elke huis het 'n slagoffer opgelewer en honderde mense het gesterf. Die vrees vir die siekte het teweeggebring dat feitlik alle openbare bedrywighede tot stilstand gekom het. In 1767 het die siekte weer uitgebreek, maar die keer was die inwoners beter daarop voorberei en omdat die pasiënte weggehou is van gesonde mense, is die verspreiding aansienlik beperk.
Ondanks al die voorsorgmaatreëls het dit byna 2 jaar geduur voordat die epidemie verby was. Die siekte was nie net tot die Kaap beperk nie, maar het ook na die Oosgrens en die binneland versprei. Die laaste groot epidemie was in 1881 aan die Kaap. Hierna is enige uitbraak van die siekte gou onder beheer gebring deur lokale inentingsprogramme van stapel te laat loop. Lede van die publiek het hulle getrou aangemeld vir inenting uit vrees dat hulle die siekte sal opdoen.
Ander uitbrake in Suid-Afrika wat van belang is, was dié in 1926 aan die Witwatersrand en in 1927 in Durban. Landswyd was daar sedert Junie 1944 tot Junie 1945 altesaam 3 317 gevalle en is 205 pasiënte oorlede. Die grootste getal sterfgevalle (344) weens pokke in een jaar in Suid-Afrika het in 1949 voorgekom. Suid-Afrika het tot enkele dekades gelede nie een jaar tydens die vorige eeu beleef waarin daar nie gevalle van pokke voorgekom het nie.
Die gevaar was maar altyd daar en het die voortdurende propagering van inenting geregverdig. Pokke is enkele jare gelede wêreldwyd onder beheer gebring en is vandag feitlik uitgeroei. Dit is dan ook die rede waarom verpligte inenting teen pokke onlangs in Suid-Afrika opgehef is. Wanneer 'n suigeling ingeënt word, bly die immuniteit vir 3 tot 7 jaar behoue en herinenting moet dus gereeld gedoen word. Indien 'n ernstige epidemie sou uitbreek is slegs kinders tot 'n ouderdom van ongeveer 4 jaar optimaal beskerm. Daar moet egter ook op gelet word dat die inenting nie geheel en al sonder gevaar is nie. In enkele gevalle kan breinvliesontsteking (encephalitis post-vaccinalis) ontstaan.
Die kans dat ernstige komplikasies kan intree ('n kwart van alle pasiënte sterf binne 'n week) is baie klein by kinders onder twee jaar. In die tydperk 1967 tot 1971 het daar uit 'n totaal van 845 000 inentings 3 gevalle van breinskade voorgekom. Ervaring het geleer dat kontakpersone ingeënt kan word - 'n betreklik eenvoudige voorsorgmaatreël. Mediese en paramediese personeel en ook militêre personeel moet egter gereeld ingeënt word. Sommige lande vereis 'n bewys van inenting voordat 'n persoon daardie land mag binnegaan.
Die siekte as sodanig kom nie meer in Wes-Europa voor nie, maar die virus kan per lug of see die land binnegebring word. Die ernstigste invoerepidemie van die afgelope 50 jaar het in 1972 in Joego-Slawië voorgekom. In die epidemie is 175 persone besmet, van wie 36 gesterf het. In 1967 het pokke nog in 42 lande voorgekom. Danksy die sukses van die uitroeiingsprogram wat deur die Wêreldgesondheidsorganisasie op tou gesit is, het die siekte in 1974 in nog net 3 lande voorgekom, naamlik Indië, Bangladesj en Ethiopië.
In 1976 het dit nog net in Ethiopië voorgekom. Ook hier is dit intussen heeltemal uitgeroei. Sedert die einde van die vorige eeu kom daar van tyd tot tyd, veral in Suid-Amerika en Afrika, maar ook soms in Europa, 'n siekte-epidemie voor waarvan die simptome feitlik dieselfde is as die van pokke, met slegs een enkele verskil: die verloop van die siekte is veel meer goedaardig as wat die van pokke is. Sterftegevalle is selde hoër as 1 % en die siekte laat geen littekens na nie. Hierdie siekte staan bekend as variola minor (amaars of melkpokke).
Mense wat nie ingeënt is nie, kan met die koeipokvirus besmet word. Die virus veroorsaak gewoonlik pokke op die uiers van koeie.
BRICS
Samestelling
Die term "BRIC" is oorspronklik deur die Amerikaanse Beleggingsbank- en sekuriteitsverhandelingsmaatskappy Goldman Sachs omtrent einde 2001 vir die groot opkomende markte met 'n jaarlikse ekonomiese groei tussen vyf en tien persent, naamlik Brasilië, Rusland, Indië en die Volksrepubliek China, gebruik. Sedert 2009 vergader die vier lande jaarliks vir ekonomiese en politieke ooreenkomste, sedert 2010 is Suid-Afrika 'n volle lid van die BRICS.
Die BRICS is weens hul groeiende ekonomie, groot bevolkings, groot oppervlaktes en ryk hulpbronne baie belangrik vir die wêreldekonomie. Rusland is met 'n oppervlakte van 17 098 242 km² by verre die grootste land ter wêreld, die Volksrepubliek China is met 'n bevolking van 1 403 500 365 in 2016 die wêreld se mees bevolkte land, gevolg deur Indië se 1 324 171 354 in 2016. Brasilië is volgens oppervlakte sowel bevolking die wêreld se vyfde grootste land.
Digitale grafsteen
duimnael|[[QR-kodes kan moderne grafte vergesel om meer aanlyn-inligting vir die graftoeris te bied, soos by hierdie graf regsonder.]]
BRICS
Samestelling
Die vyf BRICS-lande vorm die leidende lande in hul streke: Brasilië in Latyns- en Suid-Amerika, Rusland in Oos-Europa en Noord-Asië, Indië in Suid-Asië, die Volksrepubliek China in Oos-Asië en Suid-Afrika in Afrika.
Doelwitte en ekonomiese agtergrond
Die doele van die BRICS-lande sluit in die wedersydse ondersteuning in ekonomiese en politiese kwessies asook die oprigting van eie internasionale instellings vir wedersydse beleggings, soos die Nuwe Ontwikkelingsbank.
Digitale grafsteen
Die aktiewe variant werk met 'n platskerm wat op 'n graf staan of in 'n grafsteen of grafplaat afsonderlik gemonteer is. Die eerste digitale grafsteen is in Mei 2007 in die Nederlandse dorp, Rhenen, amptelik bekendgestel. Die Digizerk ('n kofferwoord van digital en grafzerk (Afrikaans: grafserk)) is die geesteskind van Hendrik Rozema. Deur middel van filmfragmente, foto's of teks kan die lewensverhaal van die oorledene aan die graftoeris oorvertel word. By hierdie prototipe/eerste weergawe van hierdie platskerm-grafsteen word die krag voorsien deur 'n battery, wat moontlik met 'n sonpaneel verbind is. Die skerm kan met behulp van 'n afstandbeheerder ingestel word. Klank is (tans) afwesig, om die kerkhofstilte nie te steur nie.
BRICS
Doelwitte en ekonomiese agtergrond
Sedert die middel-2010's word die ekonomieë van die vyf BRICS-lede deur krisisse en dalende groei gekenmerk. As gevolg van die Krim-anneksasie deur Rusland is die Russiese ekonomie deur die Europese Unie en die Verenigde State aan sanksies onderwerp. Brasilië en Suid-Afrika moet met wydverspreide korrupsie en min ekonomiese groei veg. Net die Volksrepubliek China en Indië toon sedert baie jare 'n konstante ekonomiese groei van meer as vyf persent per jaar.
Digitale grafsteen
'n Passiewe variant van hierdie graftegnologie is grafstene wat met 'n QR-kode voorsien is en gegewens rondom die lewensbeskrywing geheel of gedeeltelik op die web weergee, soos deur aanlynvideo's of -foto's van die goue bruilof of die laaste tiende verjaarsdag van die oorledene. Dagboeke, briewe, stambome ens. van die betrokke persoon kan ook op die Internet gelees word. Hierdie nagedagtenis kan dan deur 'n kamerafoon of PDA in die begraafplaas bekyk word. Sou 'n skerp foto van so 'n grafsteen by 'n aanlynbegraafplaas, soos Eggsa, opgelaai word, kan ook vanaf die huis of kantoor inligting opgeroep word. QR-kodes is maklik om te skep en goedkoop, maar of webadresse oor die eeue heen dieselfde sal bly, moet in berekening gebring word.
BRICS
Amerikaanse beleggings
Die Amerikaanse Handelskamer in Ierland (American Chamber of Commerce in Ireland) wys daarop dat die kumulatiewe uitvloei van regstreekse buitelandse beleggings (RBB) van Amerikaanse ondernemings tussen 2008 en 2016 'n voorkeur vir Ierland toon van waar markte in die Europese Unie en elders bedien kan word:
Negestreep-kardinaal
Voorkoms
Die vis het vier donker horisontale strepe oor beide die sye en een op die bokant; 'n totaal van nege strepe.
Witsteenbras
Die witsteenbras (Lithognathus lithognathus) is 'n bedreigde vis wat endemies is aan Suider-Afrika en van Angola tot by die Tugelarivier voorkom. In Engels staan die vis bekend as die White steenbras.
Voorkoms
Die vis se kop en lyf is silwer met sewe vertikale donker strepe oor die lyf. Die vis word maksimaal 1,5 m lank en weeg dan ongeveer 30 kg.
Habitat
Die vis verkies vlak water oor sand en naby rotsriwwe in water wat 1–25 m diep is. Die volwasse visse van die Wes-Kaap migreer na die Oos-Kaap gedurende Junie tot Augustus om daar kuit te skiet en in die somer keer hulle terug. Dit is 'n gesogte eet- en hengelvis, maar die aanteelbevolking is egter onder bedreiging, veral weens onwettige treknetvangste onder broeikolonies in Valsbaai.
Ruth Cummings
Ruth Cummings (1894–1984) was 'n Amerikaanse skryfster en aktrise. Sy was bekend vir haar rolle in die rolprente A Man's Law (1917), La Bohème (1926), The Adventurer (1928), en Desert Nights (1929).
Pankreas
Die pankreas (Grieks '"morite tutti coglioni"' (kreas) = vleis) of die alvleisklier is 'n orgaan wat retroperitoneaal (agter die peritoneum) in die buikholte, gedeeltelik agter die maag en die boonste deel van die dunderm (duodenum) geleë is. Dié orgaan is ook aanliggend tot die linkernier en bynier. In volwassenes is die pankreas 12 tot 15 cm lank en weeg dit 70 tot 100 gram. Dit bestaan uit 'n caput (kop), 'n corpus (liggaam) en 'n cauda (stert) en is 'n gemengde klier met eksterne en interne sekresie (afskeiding).
Die funksie van die orgaan is dus tweeledig, naamlik:
Parsival
duimnael|regs|200px|Die proloog van Wolfram von Eschenbach se Parsival Parsival is een van die groot literêre werke van die Middeleeue. Dit behandel die legende van die volmaakte ridder en sy soektog na die Heilige Graal. Die Franse digter Chrétien de Troyes (omstreeks 1135-1183) skryf die oorspronklike Perceval (1180) wat egter onvoltooi bly. Die Duitse vertaling Parsival deur Wolfram von Eschenbach (omstreeks 1170-1220) word as die beste weergawe beskou. Dit ontstaan tussen 1200 en 1216 en bevat talle historiese besonderhede wat nie in die ouer weergawes voorkom nie. Von Eschenbach se bewerking word deur 'n dieper spirituele betekenis en 'n nuwe begrip van moraal gekenmerk. Die Duitse Parsival behandel onder meer die lofwaardigheid van 'n kuise huwelik en die wêreldse pligsbesef van sy helde, terwyl die ouer weergawes eerder 'n asketiese leefwyse en 'n afsondering van die wêreldse lewe propageer.
Japan Nasionale Roete 127
Japan Nasionale Roete 127 is 'n nasionale snelweg in Japan.
Arduino
Arduino is 'n maatskappy wat oopbron rekenaarhardeware en -sagteware ontwerp en versprei. Die maatskappy spesialiseer in enkelbord mikrobeheerders en mikrobeheerder-stelletjies wat daarop gemik is om dit maklik te maak vir nuwelinge om digitale toestelle te bou wat fisiese voorwerpe beheer. Die gewildheid van die maatskappy se produkte is hoofsaaklik te wyte daaraan dat die ontwerp van die borde asook die sagteware onder die GNU Algemene Publieke Lisensie versprei word.
Erica bolusanthus
Erica bolusanthus is 'n plant wat tot die genus Erica behoort en deel van die fynbos vorm. Die plant is endemies aan die Oos- en Wes-Kaap.
Elandskloofrivier
Die Elandskloofrivier in Suid-Afrika is die naam van:
Tatra (gebergte)
Die Tatra-gebergte word verdeel in die
Die sogenaamde Lae Tatra vorm 'n eie bergreeks en word deur die Liptause Bekken (Liptovská kotlina) met die Váhrivier van die Hoë Tatra geskei. In hierdie bekken lê ook die landskappe Liptov en Spiš (Pools Spisz). Wes van die Tatra lê die gewes Orava (Pools Orawa), terwyl die Tatra in die noorde aan die gewes Podhale en die Gorce- en Beskiede-bergreekse grens.
Die Slowaakse kant van die Tatra-gebergte met sy uitgestrekte bosse is op 19 November 2004 deur 'n sterk orkaan met windsnelhede van tot by 150 kilometer per uur verwoes.
Swartkopkleinjantjie
Die swartkopkleinjantjie (Apalis melanocephala) is 'n gelokaliseerde algemene standvoël wat leef in die blaredak van laagland- en rivierbos; veral waar daar verstrengelde rankplante is. Die voël is 13 cm groot en weeg 9 gram en kom voor in sentraal Mosambiek. In Engels staan die voël bekend as die Black-headed Apalis.
Annubar
Die pitotbuis meet die verskil tussen die statiese druk en die vloeiende druk van die vloeier in die pyp. Die snelheid in die pyp word met behulp van die Bernoulli-beginsel bepaal en met inagneming van die pyp se deursnee kan die volumetriese vloeitempo bepaal word.
Die grootste verskil tussen 'n annubar en 'n pitotbuis is dat 'n annubar verskeie monsters oor die diameter van 'n pyp of buis neem teenoor die pitotbuis wat dit slegs op ‘n enkele punt neem. Op hierdie manier neem dit die gemiddelde drukverskil in ag vir variasies in vloei oor die pypseksie. 'n Pitotbuis sal 'n soortgelyke lesing as a annubar gee mits die punt van die annubar geleë is op 'n punt in die pypdeursnit waar die vloeisnelheid baie naby aan die gemiddelde snelheid is.
Rosuvastatien
Rosuvastatien (INN), bemark onder die handelsname Crestor, Rostor, Rosulip of Zuvamor, is 'n lid van die geneesmiddelklas van statiene, wat in kombinasie met oefening, dieet en gewigsverlies gebruik word om hoë cholesterol en verwante toestande te behandel, en om kardiovaskulêre siekte a.g.v. riskante eet- en lewensstyl te voorkom.
Die middel is ontwikkel deur Shionogi. In 2013 was Crestor die vierde beste verkoper van geneesmiddels in die Verenigde State van Amerika, en behaal ongeveer $5.2 miljard in verkope. 'n Generiese weergawe is in die Verenigde State vrygestel in 2016.
Mediese gebruik
Die primêre gebruik van rosuvastatien is vir die behandeling van dislipidemie.
Uitwerking op cholesterolvlakke
Die gevolge van rosuvastatien op LDL-cholesterol is dosisverwant. Hoër dosisse is meer doeltreffend in die verbetering van die lipiedprofiel van pasiënte met hipercholesterolemie as milligram-ekwivalente dosisse van atorvastatien en milligram-gelykstaande of hoër dosisse van simvastatien en pravastatien.
Meta-analise het getoon dat rosuvastatien verantwoordelik is vir 'n matige toename in HDL-cholesterolvlakke, soortgelyk aan ander statiene. 'n 2014 Cochrane hersiening bepaal dat daar goeie bewyse is vir rosuvastatien in die verlaging van nie-HDL-vlakke lineêr met die toegediende dosis. HDL verhoog met 7% met geen dosiseffek opgemerk nie.
Newe-effekte en kontra-indikasies
Staak die rosuvastatin en kontak die voorskrywende dokter indien enige van hierdie plaasvind:
Aanduidings en regulasie
Rosuvastatien is goedgekeur in die Verenigde State van Amerika vir die behandeling van hoë LDL-cholesterol (dislipidemie), die totale cholesterol (hipercholesterolemie), en/of trigliseriede. In Februarie 2010 is rosuvastatien deur die FDA goedgekeur vir die primêre voorkoming van kardiovaskulêre gebeure.
Sedert 2004 is rosuvastatien goedgekeur vir gebruik in 154 lande en geloods in 56. Goedkeuring in die Verenigde State deur die FDA het op 12 Augustus 2003 plaasgevind.
Diabetes mellitus
Statiene verhoog die risiko van diabetes, in ooreenstemming met die FDA se hersiening van die JUPITER-studie, wat 'n toename van 27% berig in ondersoeker-berigte diabetes mellitus in rosuvastatien-behandelde pasiënte in vergelyking met pasiënte wat met plasebo behandel is.
Gemeenskaplike Monetêre Gebied
Die Gemeenskaplike Monetêre Gebied, kort GMG (Engels: Common Monetary Area, CMA), is 'n monetêre unie tussen die Suider-Afrikaanse lande Lesotho, Namibië, Suid-Afrika en Eswatini. In hierdie vier lande is die Suid-Afrikaanse rand 'n wettige betaalmiddel, hoewel Lesotho (Loti), Namibië (Dollar) en Eswatini (Lilangeni) ook hul eie betaalmiddels gebruik. Hulle word egter gelykgestel aan die rand met een-tot-een-wisselkoerse, en daar is geen onmiddellike vooruitsig vir verandering nie. Buitelandse valuta-regulasies en monetêre beleid regdeur die GMG word basies deur die Suid-Afrikaanse Reserwebank besluit, met baie beperkte grade van vryheid vir die kleiner lidlande. Die Gemeenskaplike Monetêre Gebied se amptelike taal is Engels.
Japan Nasionale Roete 128
Japan Nasionale Roete 128 is 'n nasionale snelweg in Japan.
Clafoutis
duimnael|regs|250px|'n Tipiese clafoutis
Clafoutis is 'n Franse nagereg, wat sy oorsprong in die gewes Limousin in die suidelike Sentraal-Frankryk het en in die 19de eeu orals in die land gewild geraak het. 'n Clafoutis word van wilde- of swart kersies (wat nie ontpit word nie en sodoende 'n besondere smaak aan die gereg verleen) en 'n soort crêpe- of pannekoekdeeg gemaak en teen 'n hoë temperatuur in 'n porseleinbak in die oond gebak. Clafoutis word warm geniet en met slagroom bedien.
In Auvergne, 'n gewes wat aan Limousin grens, staan die gereg ook as milliard bekend, maar bevat in plaas van kersies ook dikwels druiwe, bessies of gedroogde pruimedante.
Gugulethu
Gugulethu is 'n voorstad van Kaapstad, Suid-Afrika.
Geskiedenis
Die naam Gugulethu is afgelei van die Xhosa woorde igugu lethu wat beteken ons trots. Gugulethu is in die 1960's gestig as gevolg van die oorbevolking van Langa. Gedurende die Apartheid-era is swart Suid-Afrikaners nie toegelaat om in die sogenaamde "blanke" areas te woon nie. Menige persone, wat as "anderskleurig" geklassifiseer is, is uit areas soos Distrik Ses na Gugulethu, Nyanga en Langa verwyder.
Vroeg op die oggend van 3 Maart 1986 is sewe jong mans in Gugulethu deur die polisie, gelei deur lede van die Vlakplaas-eenheid, doodgeskiet. Die sewe mans was almal lede van die African National Congress se gewapende eenheid Umkonto we Sizwe ("Spies van die nasie") en het in later jare as die Gugulethu-sewe bekendheid verwerf. Die Gugulethu-sewe-gedenkstene is op die plek waar die sewe gesterf het, op die hoek van NY1 en NY111 strate, in Gugulethu opgerig.
Mzoli's
Gugulethu is die tuiste van Mzoli's, wat in die aanlynensiklopedie Wikipedia beroemdheid verwerf het omdat Jimmy Wales, die stigter van Wikipedia se sambreel-organisasie, Wikimedia, 'n Wikipedia-artikel daaroor begin het wat deur gebruikers nie as belangrik genoeg beskou is nie en op die skraplys gesit is. Dit het by die Engelse Wikipedia tot 'n debat gelei oor watter artikels ingesluit moet word en watter nie. Daar is wyd uiteenlopende menings hieroor tussen die "skrappers" en "insluiters" by Wikipedia.
Misdaad
Op Vrydag, 12 Julie 2019, is die Suid-Afrikaanse Nasionale Weermag in onder meer Gugulethu ontplooi om hoë vlakke van misdaad, wat die Suid-Afrikaanse Polisiediens tot dusver nog nie onder beheer kon bring nie, te takel.
David Lewis (Amerikaanse akteur)
David Lewis (19 Oktober 1916 – 11 Desember 2000) was 'n Amerikaanse akteur. Hy was bekend vir sy rolle in die rolprente The Apartment (1960) en The Absent Minded Professor (1961), en in die televisiereekse General Hospital (1963) en Batman (1966).
Japan Nasionale Roete 129
Japan Nasionale Roete 129 is 'n nasionale snelweg in Japan.
Japan Nasionale Roete 130
Japan Nasionale Roete 130 is 'n nasionale snelweg in Japan.
Apteker
'n Apteker is 'n professionele verskaffer van gesondheidsorg, wat gewoonlik in 'n apteek praktiseer. Aptekers is kundiges op die gebied van dié gesondheidswetenskappe wat fokus op die veilige en doeltreffende gebruik van medisyne. 'n Apteker is 'n lid van die gesondheidsorgspan en is direk betrokke by pasiëntesorg.
Opleiding
Aptekerstudente ondergaan intensiewe universiteitsopleiding in die biochemiese meganismes en farmakologiese aksies van geneesmiddels, die samestelling van middels, geneesmiddelgebruik, terapeutiese rolle, newe-effekte, potensiële geneesmiddel-interaksies en moniteringsparameters. Dit studie is gekoppel aan menslike anatomie, fisiologie, patofisiologie en siektekunde. Verder ondergaan praktiserende aptekers volgehoue professionele indiensopleiding (in Engels Continued Professional Development genoem), wat op 'n jaarbasis deur die Aptekersraad gemonitor word.
Aptekers interpreteer en kommunikeer hierdie gespesialiseerde kennis aan pasiënte en hul geneeskundiges; en kan dit ook aan ander verskaffers van gesondheidsorg, bv. mediese versekeringsfondse, lewer.
Beroepsvertakkings
Die mees algemene aptekersposisies is dié van 'n gemeenskapsapteker (ook na verwys as 'n kleinhandelapteker), of 'n hospitaalapteker, waar hulle onderrig gee en raad verskaf oor die korrekte gebruik en newe-effekte van medies voorgeskrewe dwelmstowwe en medisyne. Aptekers kan ook hul beroep beoefen in 'n verskeidenheid ander instellings, insluitend die vervaardigingsindustrie, groothandel, navorsing, akademie, militêre- en regeringsadministrasie.
Kotten
Kotten is ’n nedersetting in die munisipaliteit Winterswijk in die provinsie Gelderland in Nederland.
Japan Nasionale Roete 131
Japan Nasionale Roete 131 is 'n nasionale snelweg in Japan.
Soest, Nederland
Soest is 'n dorp en munisipaliteit in die Nederlandse provinsie Utrecht en het sowat 46 000 inwoners (2010).
Herkoms van die naam Soest
Die naam Soest (Zoys, Soyse, Suysen, Sose) beteken: op die grens van hoë en lae grond. Of dit kom van die nedersetting aan 'kant-oos'. Die oorsprong van die dorp lê ook aan die oostekant van Die Engh.
Vasai-Virar
Vasai-Virar (Marathi: वसई-विरार, Vasaī-Virār [ˈʋʌsʌi ʋiˈraːr]) is 'n stad in die Indiese deelstaat Maharasjtra met 'n bevolking van 1 221 233 in 2011. Dit is in die metropolitaanse gebied van Maharasjtra se hoofstad en Indië se grootste stad Moembaai geleë. Vasai-Virar is in 2009 gestig en bestaan uit die susterstede Vasai, Virar, Navghar-Manikpur, Nalasopara en 53 dorpe. Die stad is aan die Arabiese See geleë en het in 1534 'n Portugese en in 1818 'n Britse kolonie geword.
Edith Day
Edith Day (10 April 1896 – 1 Mei 1971) was 'n Amerikaanse aktrise. Sy was bekend vir haar rolle in die rolprente The Grain of Dust (1918), A Romance of the Air (1918), en Children Not Wanted (1920), en in die televisiereeks Poirot (1989).
Japan Nasionale Roete 132
Japan Nasionale Roete 132 is 'n nasionale snelweg in Japan.
Patriarg Josef van Moskou
Josef (Russies: Иосиф; ? - 15 April 1652) was die sesde Russies-Ortodokse patriarg van Moskou en die hele Rusland.
Daar is min bekend oor sy vroeë lewe. Voor sy verkiesing was hy verbonde aan die Simonof-klooster in Moskou. Nadat hy in Maart 1642 patriarg geword het, het hy ’n taamlik konserwatiewe beleid gevolg.
Erica borboniifolia
Erica borboniifolia is 'n plant wat tot die genus Erica behoort en deel van die fynbos vorm. Die plant is endemies aan die Wes-Kaap.
Patriarg Joasaf I van Moskou
Joasaf I (Russies: Иоасаф I; ? – 28 November 1640) was van 1634 tot 1640 die vierde Russies-Ortodokse patriarg van Moskou en die hele Rusland.
Joasaf het sy geloftes as monnik in die Solowjetski-klooster geneem. In Januarie 1627 het hy aartsbiskop van Pskof en Welikije Loeki geword. Toe patriarg Filaret in 1634 sterf, is hy as sy opvolger aangestel.
Hy het gehelp om drukwerk in Moskou te laat herleef en het self verskeie boeke geskryf. Hy is in die Moskouse Kremlin begrawe.
Wêreld Sterkman-kompetisie
Die Wêreld Sterkman-kompetisie (Engels: World's Strongest Man) is 'n kompetisie wat sedert 1977 jaarliks vir kragmanne aangebied word. Die kompetisie word deur TWI, 'n filiaal van IMG Media georganiseer en teen die einde van Desember wêreldwyd uitgesaai. Van die items wat beoefen word sluit in: troksleep, trok-intou, dooiegewig-optel, band-omdop, boomstomp-optel, sementbal-optel, ens.
Geen Suid-Afrikaner kon tot dusver die kompetisie wen nie, maar Suid-Afrika se Gerrit Badenhors het in 1995 in die tweede en in 1996 in die derde plek geëindig. Dit is in 1994, 2000 en 2010 by Sun City in die Noordwesprovinsie aangebied.
Edgar Lewis (regisseur)
Edgar Lewis (22 Junie 1875 – 21 Mei 1938) was 'n Amerikaanse regisseur, akteur, en skrywer. Hy was bekend vir sy rolle in die rolprente A Gilded Fool (1915), The Sage Hen (1921), en Ladies in Love (1930).
Patriarg Hermogenes van Moskou
Hermogenes (Russies: Гермоген, Germogen; voor 1530 – 17 Februarie 1612) was van 1606 af die Russies-Ortodokse patriarg van Moskou en die hele Rusland. Hy het die volksopstand geïnspireer wat ’n einde aan die Tyd van Beroeringe gebring het. Hy is in 1913 tot heilige van die Russies-Ortodokse Kerk verklaar.
Lewe
Op die Heilige Sinode van 1589, waar die Moskouse patriargaat gestig is, is Hermogenes aangestel as biskop van die nuut verowerde stad Kazan. In die volgende twee eeue het hy aansien verwerf vir die getal Moslemse Tartare wat hy tot die Oos-Ortodokse geloof bekeer het.
Die nuwe tsaar, Wasili IV, het Hermogenes gehelp om die nuwe patriarg te word. Nadat Wasili van die troon gesit is en die Pole die Moskouse Kremlin oorgeneem het, was Hermogenes teen hul plan om Wladyslaw IV van Pole op die Russiese troon te plaas tensy hy hom tot die Ortodokse Kerk bekeer. Hy het geweier om enige petisies te teken en so gekeer dat Wladyslaw gekroon word.
Erica bolusiae
Erica bolusiae is 'n plant wat tot die genus Erica behoort en deel van die fynbos vorm. Die plant is endemies aan die Wes-Kaap waar dit van Yzerfontein tot by Kraaifontein voorkom. Die plant se habitat word bedreig deur voorstedelike ontwikkeling, landbou aktiwiteite, oorbewyding en indringerplante soos die acacia- spesies. Daar is tans nog net 250 spesies oor.
UBuhlebezwe Plaaslike Munisipaliteit
Die uBuhlebezwe Plaaslike Munisipaliteit is een van die plaaslike munisipaliteite in die Harry Gwala-distriksmunisipaliteit in KwaZulu-Natal, Suid-Afrika.
Nedersettings
Nedersettings in die munisipaliteit:
Erica bosseri
Erica bosseri is 'n plant wat tot die genus Erica behoort. Die plant is endemies aan Madagaskar waar dit in die Ankaratraberge voorkom.
Japan Nasionale Roete 133
Japan Nasionale Roete 133 is 'n nasionale snelweg in Japan.
Ingwe Plaaslike Munisipaliteit
Die Ingwe Plaaslike Munisipaliteit is 'n voormalige plaaslike munisipaliteit in die Harry Gwala-distriksmunisipaliteit in KwaZulu-Natal, Suid-Afrika. Dit het in Augustus 2016 met Kwa Sani Plaaslike Munisipaliteit saamgesmelt om die nuwe Dr Nkosazana Dlamini-Zuma Plaaslike Munisipaliteit te vorm.
George Rudman
duimnael|180px|Ds. George Rudman, 'n NG predikant van 1898 tot 1937.
duimnael|links|320px|Die Victoria-kollege se eerste rugbyspan van 1894. Agter: R. Dale, G. Rudman, Van Heerden, J.C. Haumann, [[Herman van Broekhuizen|H.D. van Broekhuizen (predikant van Kuilsrivier en Pretoria), P. de Vos. Middel: Van Wyk, H.J. Bergh, Jim Krige, C.V. Nel (agtereenvolgens predikant van Cradock, Oudtshoorn en Robertson), D. de Waal. Voor: J. de Wet, J. McKendrick, D. Morkel, onbekend.]]
duimnael|links|320px|Rudman was op Stellenbosch lid van die Unie-Debatsvereniging. Hierdie foto van die ampsdraers en joernaliste is in 1895 geneem. Agter: [[Cornelis Nel, J. Radloff, Andrew Rowan, M.S. Daneel en Christie Neethling. Voor: Dawie Mostert, Henri Gonin, D.F. Malan, E.T.F. Malan (voorsitter), C.H. Murray en George Rudman. Sover vasgestel kon word, het Nel, Daneel, Neethling, Gonin, D.F. Malan, Murray en Rudman predikant in die NG Kerk geword.]]
Ds. George Rudman (Uitenhage, 2 September 1869 - 13 Julie 1948) was 'n leraar in die Nederduitse Gereformeerde Kerk wat in sy hele loopbaan in net twee gemeentes gedien het, naamlik die NG gemeente Albanie en toe die NG gemeente Hanover.
Patsy De Forest
Patsy De Forest (1 Mei 1894 – Augustus 1966) was 'n Amerikaanse aktrise. Sy was bekend vir haar rol in die rolprent Lost on Dress Parade (1918).
George Rudman
Ds. Rudman was 'n seun van die NG gemeente Uitenhage. Hy voltooi sy kursus aan die Teologiese Kweekskool op Stellenbosch einde 1897 en word die volgende jaar beroep na die NG gemeente Albanie, waarvan die kern destyds op die Oos-Kaapse dorpie Riebeek-Oos was, maar wat intussen na Grahamstad verskuif het ná die inlywing van die NG gemeente Grahamstad by die moedergemeente in 2000. Hier is ds. Rudman op 11 Junie 1898 georden en bevestig.
Hy arbei 22 jaar lank met getrouheid en toewyding in Albanie in die tyd toe die ondernemende gemeente die ander deel van die geskiedkundige plaas Mooimeisjesfontein, vroeër die eiendom van die Voortrekkerleier Piet Retief, aankoop om 'n tweede "Kakamas" (arbeidskolonie van die NG Kerk vir behoeftige lidmate) te begin. Die gemeente het die eerste deel van die plaas omstreeks 1840 gekoop in die dienstyd van ds. John Pears, na wie Pearston genoem is terwyl hy leraar van die NG gemeente Somerset-Oos was.
Monte Águila (Chili)
Monte Águila is 'n Chileense dorp in die Biobío-streek, in die gemeente Cabrero, 5 kilometer suid van die stad met dieselfde naam. Dit was die eindpunt van die afgebreekte spoorweg Monte Águila–Polcura. Monte Águila het 'n bevolking van 6 574 in 2017 gehad.
George Rudman
Omstreeks 1840 het die plaas aan ene M.J. van Rooyen behoort en Albanie het dit teen £800 aangekoop as kerkplaas. Piet Retief het die plaas in 1831 gekoop en daar gaan woon, maar dit verkoop toe hy en die meeste Afrikaans-Hollandse boere hierdie dele tydens die Groot Trek verlaat het. Omdat die Engelse setlaars van 1820 hulle tuiste in Grahamstad gemaak het en daar min lidmate van die NG Kerk oorgebly het, het die middelpunt van die gemeente in daardie dae na Riebeek-Oos verskuif en dit meer as 'n anderhalf eeu gebly. Eers in 1916, toe ds. Rudman Albanie se leraar was, het die sowat 110 NG lidmate in Grahamstad die moed bymekaargeskraap om hulle eie NG gemeente Grahamstad van die moedergemeente afgestig.
In 1920 neem ds. Rudman 'n beroep aan na die NG gemeente Hanover in die Bo-Karoo. Hier staan hy sowat 17 jaar in die bediening tot hy sy emeritaat in 1937 aanvaar. Volgens die skrywer van sy lewenskets in die NG Kerk se Jaarboek van die jaar 1949 was ds. Rudman gelief in albei gemeentes waarin hy gedien het. Sy uitsonderlike kenmerke was sy "konsensieuse werksaamheid, sy vriendelike openhartigheid en nederige hulpvaardigheid". Daar word gesê "sy waardigheid en adel van karakter het hom as evangeliedienaar gekenmerk. Hy het besef dat hy 'n gesant van Christus was en so het hy ook die sierlike deftigheid wat by die leraar pas, gehandhaaf."
Ds. Rudman is in Julie 1948 oorlede in die ouderdom van 78 jaar.
Elliott Lewis (akteur)
Elliott Lewis (28 November 1917 – 23 Mei 1990) was 'n Amerikaanse akteur, vervaardiger, en regisseur. Hy was bekend vir sy rolle in die televisiereekse This Man Dawson (1959), The Case of the Dangerous Robin (1960), The Mothers-In-Law (1967), en Remington Steele (1982).
Spoed van klank
Die spoed van klank varieer afhangende van die medium waardeur die klankgolwe beweeg. Dit word gewoonlik aangehaal wanneer die eienskappe van stowwe bespreek word (sien bv. artikel oor natrium).
Die meer algemene gebruik van die term verwys gewoonlik na die spoed van klank in lug. Die spoed in lug varieer afhangende van die atmosferiese toestande; waarvan temperatuur die belangrikste faktor is. Die humiditeit (voggehalte) se effek op die spoed van klank is baie min, terwyl die statiese klankdruk (lugdruk) geen invloed het nie. Klank beweeg stadiger hoe hoër 'n mens in die atmosfeer opbeweeg, hoofsaaklik vanweë die temperatuur en humiditeitsveranderinge. 'n Benaderde spoed (in meter per sekonde) kan as volg bereken word:
waar \theta\, (theta) die temperatuur in grade Celsius is.
'n Akkurater vergelyking is
waar
In die standaard atmosfeer is die spoed van klank by:
T = 273.15 K (= 0 °C), gelyk aan 331.5 m/s (= 1193 km/h).
T = 293.15 K (= 20 °C), gelyk aan 343.4 m/s = 1236 km/h).
waar T = temperatuur.
As die aanname van 'n ideale gas gemaak word, hang die spoed van klank uitsluitlik af van die temperatuur af en nie van druk af nie. Lug is byna 'n ideale gas. Die temperatuur van lug varieer met hoogte, wat die volgende veranderinge in die spoed van klank meebring in 'n standaardatmosfeer - werklike waarnemings kan dus effe verskil.
In 'n nie-verspreidende medium is die spoed van klank onafhanklik van die frekwensie en daarom is die spoed waarteen energie en klank oorgedra word dieselfde. Lug is 'n nie-verspreidende medium.
In 'n verspreidende medium is die spoed van klank afhanklik van die frekwensie en daarom sal die ruimtelike- en tydsverspreiding van 'n versteuring aanhoudend verander. Elke frekwensie word teen sy eie spoed voortgeplant terwyl die energie van die versteuring teen die groepsnelheid voortgeplant word. Water is 'n voorbeeld van so 'n verspreidende medium.
In die algemeen word die spoed van klank gegee deur
Srinagar
Srinagar (Kasjmiri: سری نگر Srīnagar, Oerdoe: شرینگر, Śrīnagar, Dogri: श्रीनगर Śrīnagar; [sriˈnɑːɡər]) is die somer-hoofstad en grootste stad in die Indiese deelstaat Jammu en Kasjmir met 'n bevolking van 1 273 312 in 2011. Dit is Indië se noordelikste stad met 'n bevolking van meer as een miljoen, en is in die Himalaja aan die Jhelaum-rivier geleë. Srinagar is in die 3de eeu v.C. deur Raja Pranavsarena gestig.
Spoed van klank
Die spoed van klank neem dus toe soos die materiaal se styfheid toeneem en neem af soos die digtheid toeneem.
In 'n vloeier bestaan die begrip styfheid slegs t.o.v. volumetriese vervorming. ('n Vloeier kan nie skuifspanning weerstaan nie).
Daarom word die spoed van klank in 'n vloeier as volg bereken
Vir 'n gas is, K ongeveer gelyk aan
Dus kan die spoed van klank vir 'n gas as volg bereken word: wat vir 'n ideale gas vereenvoudig na:
In 'n vastestof is daar 'n styfheid groter as nul vir volumetriese asook skuifvervormings. Dus is dit moontlik dat klankgolwe met verskillende snelhede gegenereer kan word na aanleiding van die vervormingsmetode.
In 'n soliede staaf (met 'n dikte wat kleiner is as die golflengte) word die spoed van klank gegee deur:
In 'n vastestof met laterale afmetings wat veel groter is as die golflengte, is die spoed van klank hoër. Die spoed word bereken deur Young se modulus met die vlakgolfmodulus te vervang wat op sy beurt uitgedruk kan word in terme van Young se modulus en Poisson se verhouding as volg:
Vir algemene toestandsvergelykings, as klassieke meganika ingespan word, word die spoed van klank gegee deur: waar daar met betrekking to die adiabatiese verandering gedifferensieër word.
Indien relatiwistiese effekte belangrik is, word die spoed van klank S gegee deur:
(Neem kennis dat die relatiwistiese interne energiedigtheid is; sien ook relatiwistiese Euler vergelykings).
Die vergelyking verskil van die klassieke geval deurdat \rho vervang is deur e/c^2 \,.
Tabel: - Spoed van klank in lug c, dighteid van lug ρ en akoestiese impedansie Z teenoor temperatuur °C
Die Mach-getal dui die verhouding van die voorwerp se spoed en die spoed van klank in lug (medium) aan.
Japan Nasionale Roete 135
Japan Nasionale Roete 135 is 'n nasionale snelweg in Japan.
En passant
In skaaknotasie word en passant soms aangedui met "e.p." maar die aanduiding word nie vereis nie. In algebraïese notasie word die skuif geskryf asof die pion wat gebuit is slegs een blokkie vorentoe geskuif het, b.v., exf6 (of exf6 e.p.) in die onderstaande illustrasie.
Drievoudige herhaling en Pat
Wanneer 'n gelykopuitslag deur drievoudige herhaling beweer word, waar twee posisies voorkom waar al die stukke op dieselfde blokkies is met dieselfde speler om te skuif, moet in ag geneem word dat die posisies as verskillend beskou word as daar in die eerste van die posisies 'n geleentheid was om 'n en passant skuif uit te voer. So 'n geleentheid sou nie in die tweede posisie bestaan nie as gevolg van die vereiste dat dit direk na die teenstander se twee blokkie skuif van sy pion gedoen moet word.
In die 19de eeu is debatte gevoer oor of en passant uitgevoer moet word om uit pat uit te kom. Daar is gevoel dat die uitvoer van en passant 'n voorreg is en dat dit daarom nie afgedwing kan word nie. Die amptelike skaakreëls is later aangepas om dit duidelik te maak dat en passant verpligtend is in dié geval. 'n Speler moet ook en passant uitvoer as dit die enigste skuif is om uit skaak te kom.
Voorbeelde tydens die opening
In hierdie lyn van die Russiese Verdediging kan Wit die pion op d5 met en passant buit op sy sesde skuif.
'n Ander voorbeeld kom voor in die Franse Verdediging na 1.e4 e6 2.e5, 'n skuif wat voorgestaan is deur Wilhelm Steinitz. As Swart reageer met 2...d5 kan Wit die pion en passant buit met 3.exd6. Op soortgelyke wyse kan Wit antwoord met 2...f5 met 3.exf6.
Voorbeelde uit bekende wedstryde
Swart het so pas sy pion van f7 na f5 geskuif in 'n spel tussen Gunnar Gundersen and A. H. Faul. Wit kon die f-pion en passant buit met sy e-pion, maar het 'm ander idee: Die en passant buit plaas Swart in dubbele skaak deur Wit se toring op h1 en sy loper op c1. Aangesien Swart nie beide aanvalle gelyk kan afweer nie, en sy laaste uitweg, om na g7 te skuif, deur Wit se ruiter op e6 verhoed word, is hy in skaakmat.
Kootwijkerbroek
Kootwijkerbroek is ’n dorp in die munisipaliteit Barneveld in die provinsie Gelderland in Nederland.
En passant
Historiese konteks
Die motivering vir en passant was om te verhoed dat die nuut toegevoegde twee-blokkie eerste skuif vir pionne gebruik kon word om sonder risiko by die teenstander se pionne verby te skuif. In besonder laat die reël toe dat 'n pion op 'n speler se vyfde ry die teenstander se pion te buit al gebruik die teenstander die opsie om tydens die eerste skuif van sy pion twee blokkies ver te skuif.
Verwysings
Pion (szachy)
Joe Pietersen
Joe Pietersen (*18 Mei 1984, Vryheid) is ’n rugbyspeler wat vir die Vrystaat Cheetahs in die Curriebeker en die Cheetahs in Superrugby gespeel het.
Pietersen het sy loopbaan by die Westelike Provinsie begin waar hy die span in die Vodacom- en Curriebekers gespeel het en later ook vir die Stormers in die Superrugbykompetisie. In 2010 het hy vir ’n jaar vir Bayonne in Frankryk gespeel en aan die einde van 2011 na die Westelike Provinsie teruggekeer vir twee jaar.
Na ’n tweede termyn in Frankryk, hierdie keer by Biarritz, het hy na Suid-Afrika teruggekeer en aan die einde van 2014 by die Vrystaat aangesluit. Hy het egter na slegs ses maande Durban toe verhuis om vir die Natalse Haaie te speel.
Donkerrubberlip
Die Donkerrubberlip (Plectorhinchus chubbi) is 'n vis wat in die westelike Indiese Oseaan, Indië en aan die ooskus van Afrika vanaf Kenia tot by die Oos-Kaap voorkom. In Engels staan die vis bekend as die Dusky rubberlip.
Voorkoms
Die vis se lyf is eenvormig donkergrys of donker.
Claire de Lorez
Claire de Lorez (12 Augustus 1895 – 21 September 1985) was 'n Amerikaanse aktrise. Sy was bekend vir haar rolle in die rolprente The Queen of Sheba (1921), Three Weeks (1924), The Coast Patrol (1925), en La venenosa (1928).
Eugene Marais-hospitaal
Die Eugène Marais-hospitaal is 'n hospitaal op die hoek van Vyfde laan en Fred Nicholsonstraat in Les Marais, 'n voorstad van Pretoria. Dit was aanvanklik 'n homeopatiese hospitaal wat later in 'n klein kliniek omskep is. Die hospitaal is op 19 Maart 1973 geopen en is na die dokter en digter, Eugène Marais, genoem. Dit is 'n deel van die Life Healthcare-groep.
Dienste
Die hospitaal bied 'n wye spektrum van dienste, insluitend:
Die hospitaal het 'n helikopter-landingsplek wat vir mediese of trauma-noodgevalle gebruik kan word. Aanliggend tot die hospitaal is verskeie laboratoriums, ortopediese dienste en eenhede vir X-strale, asook die Les Marais MR-instituut.
Geskiedenis
Die Eugène Marais-hospitaal staan op die presiese terrein waar die Sewendedag-Adventiste 'n homeopatiese hospitaal in die 1950's bedryf het. Die hospitaal is daarna deur 'n mev. Snyman in die Esperanza-kliniek, wat ook 'n ouetehuis was, omskep. In Mei 1968 is die gebou deur 'n groep dokters onder leiding van die psigiater, dr. J.P. Verster, gekoop. In 1969, ná 'n tekort aan privaat beddens in die provinsiale hospitaal ontstaan het, sluit nog dokters by hulle aan en is 'n nuwe vleuel aangebou.
Danksy die toewyding van dr. Lombard, Guldenpfennig, Buys en Nel is die suidelike vleuel geoormerk om as 'n algemene hospitaal te dien. Die eerste pasiënt is op 19 Maart 1973 in hiérdie vleuel opgeneem. Op aanbeveling van dr. Ivan McCusker is dit na Eugene Marais genoem.
In 1984 is 'n vleuel bokant die huidige apteek aangebou en is die hospitaal se bestuur deur die Afrox Healthcare-groep oorgeneem.
In November 1985 word dit die eerste privaat hospitaal in Pretoria om magtiging vir die oplei van verpleegsters (van die Suid-Afrikaanse Raad van Verpleging) te ontvang. In dieselfde jaar is 'n bykomende vleuel geopen om die toeloop van pasiënte te akkommodeer.
In 1995 is moderne spinaal- en 'n vlakeen-traumaeenheid bygevoeg.
In November 2000 is 'n nuwe vleuel, wat vir spesialiste se spreekkamers aangebou is, geopen.
In 2005 is die Afrox Healthcare-groep se naam na Life Healthcare verander. Die hospitaal staan sedertdien as die Life Eugène Marais Hospitaal bekend.